DEIALDI PUBLIKOA

Lehenengoa.- Helburua eta xedea
1. Dirulaguntza deialdi honen helburua eta xedea Sestaoko udalerriko 16 urtetik gorako pertsona fisikoen eta familien euskararen ikaskuntza eta sustapena bultzatu eta garatzea dira, lerro hauei jarraituz: euskararen aldeko sentsibilizazioari, motibazioari, ezagutzari eta erabilerari. 

Zehazki, dirulaguntzak emanez, ikastaro trinko eta  barnetegietara joateko, euskara ikasi eta erabiltzeko xedez. Jarduera horrek Sestaoko Udalaren esku-hartzea osatzen eta/edo ordezten du euskararen erabilera sustatzeko esparruan

2. Euskara barnetegietan egindako egonaldiak eta halaber ikastaro trinkoak egiteak irabazi-asmorik gabekoa behar du izan, garapen‑esparrua Sestaoko udalerria izango du, edo, bestela, onuradunek Sestaoko udalerrian erroldatuta egon beharko dute eta 2023ko irailaren 30a baino lehenago garatu behar izan dira.

Bigarrena.- Dirulaguntza jaso dezaketen egitarauak eta jarduerak. Diruz lagundu ahal izango dira 16 urtetik gorako pertsona fisikoek eta familiek egiten dituzten ikastaro trinkoak eta barnetegietako egonaldiak, beti ere honako baldintza hauek betetzen badituzte: 

    - Egonaldia euskaltegi eta barnetegien sarean izatea, publikoan zein pribatuan.
    - Iraupena bi eta hogeita hamar egun bitartekoa izatea ikastaro trinkoei dagokionean eta bi eta hogeita hamar gau bitartekoa barnetegietako egonaldian.
    - Ikasketa-maila guztiei emango zaie dirulaguntza. 
    - Familien kasuan, gutxienez, heldu bat eta adingabe bat joango dira. Gehieneko kopurua familiaren tamainaren araberakoa izango da. Dirulaguntza honi dagokionez, familiatzat ulertzen da familia nuklearra, hots, guraso bat edo bi, eta seme-alabak.
 


2. Sestaoko Udalaren dirulaguntzei buruzko udal-ordenantzak 7.d artikuluan xedatutakoarekin bat, deialdi honen babesean emandako dirulaguntzak lehia-erregimenean esleituko dira.


3. Lehia-erregimenean, dirulaguntzak emateko aurkeztutako eskabideak alderatzen dira, horien artean ordena zehazteko, deialdi honen zazpigarren artikuluan aipatutako irizpideekin bat. Balorazio handiena lortu duten horiei esleituko zaizkie dirulaguntzak, baina ez da inolaz ere gaindituko deialdirako finkatutako aurrekontu-horniduraren zenbatekoa.


Hirugarrena.- Emango diren dirulaguntzen zenbatekoak. 
Dirulaguntza emateko kontuan hartuko dira aipatu barnetegiak ikastaroagatik edo egonaldiagatik fakturatutako gastuak. Hau da, ez da dirulaguntzarik emango gastu hauek ordaintzeko: garraioa, liburuak, txangoak, edo egonaldiarekin eta/edo euskara ikastearekin lotutako beste edozer.  
Ondorioz, dirulaguntza hauen eskatzaileek Udalari aurkezten dizkieten gastu-aurrekontuetan ez da sartuko aipatutako kontzeptuekin zerikusia duen kontu-sailik. 
 
Diru-laguntzen zenbatekoak ezingo du inola ere gainditu erakunde onuradunak egin behar duen jardueraren kostua, dela bakarrean, edo dela bat eginik bestelako Administrazio edo Erakunde publiko nahiz pribatuek ematen dituzten edotariko diru-laguntzekin, laguntzekin edo diru-sarrerekin. 
Diru-sarreren eta gastuen justifikazioa aztertu ondoren, diru-sarrerak handiagoak balira gastuak baino, Sestaoko Udalaren dirulaguntzari kenduko zaio diru-sarreretan izandako soberakinaren zenbatekoa.

Hala eta guztiz ere, baldin ez balego aurrekontu nahikorik ematekoak diren diru-laguntzen guztizko zenbatekoa estaltzeko, dirulaguntza guztiak ehuneko berean murriztuko dira, harik eta dagoen aurrekontu-esleipena nahikoa izan arte guztizko zenbatekoa estaltzeko. 


Laugarrena.-Subjektuak. 
1. Deialdi honetan araututako diru-laguntzen onuradun izateko, izangaiek pertsona fisikoak izan behar dute, irabazi-asmorik gabe jardun, bizilekua Sestaoko udalerrian izan eta deialdi honetan adierazitako jarduerak edo proiektuak egin. Horrez gain, baldintza hauek bete behar dituzte:
 
    - Pertsona fisikoek erroldatuta egon beharko dute Sestaoko udalerrian, diru-laguntzen deialdia argitaratu baino urtebete lehenago gutxienez. 
    - Dirulaguntzak lortzeko, ez duela Diru-laguntzei buruzko azaroaren 17ko 38/2003 Lege Orokorraren 13. artikuluan xedatzen diren debekuetatik bat ere. 
    - Sexu-bereizkeria egiteagatik zigor administratibo edo penalik jasotakoa ez izatea, eta diruzko edo bestelako laguntzak jasotzeko deialdietara aurkezteko debekurik ez izatea, otsailaren 18ko 4/2005 Legea, emakumeen eta gizonen arteko berdintasunerakoa, dela medio. 
    - Aurretik Sestaoko Udalak emandako dirulaguntzak behar bezala justifikatuak izatea. Ildo horri jarraiki, ez zaio dirulaguntzarik emango Udalaren aurreko dirulaguntzaren bat justifikatu gabe daukan ezein pertsonari, baldin eta justifikazioa egiteko epea igaro balitz deialdiari dagozkion eskabideak aurkezteko epea amaitzean. 
    - Egunean egotea zuzenbide publikoko zerga-betebeharrekin eta Gizarte Segurantzarekin.
 

Bosgarrena.-Balorazio-Irizpideak
Proposatutako jarduerek dirulaguntza jaso ahal izateko, baldintza hauek bete beharko dituzte:
     - Aurreikusitako jarduera bat etortzea deialdi honen Bigarren Baldintzarekin. 
    - Udalaren interes publikoa lortzen laguntzea, Sestaoko Udalaren esku-hartzea osatuz eta/edo ordeztuz esparru horietan.

Aurkeztutako programak baloratzeko, irizpide eta puntuazio hauek aplikatuko dira:

 1. Eskatzailearen egoera ekonomikoa: 

a) Langabezia egoeran daudela egiaztatzen dutenek eta/edo aldikako laguntza ekonomiak jasotzen dutenek, ikastaro trinkoaren edo barnetegiaren kostuaren % 75eko dirulaguntza jaso ahal izango dute. Gehienez ere, 350 eurokoa izango da eskatzaile edo familia unitateko. 

b) a) hizkian adierazten den egoeran ez dauden eskatzaileek, ikastaro trinkoaren edo barnetegiaren kostuaren % 50eko dirulaguntza jasoko dute. Gehienez ere, 300 eurokoa izango da eskatzaile edo familia unitateko. 

2.Trinkoaren edo barnetegiaren iraupena: 
Guztira, puntu 1
        a. Lau egun baino gutxiago: 0,6 puntu. 
        b. Lau  eta hamabost bitartekoa: 0,8 puntu. 
        c. Hamabost egun baino gehiago: puntu 1. 

3. Trinkoan edo barnetegian egingo den euskara maila
Guztira, puntu 1
        a. HABEko B1 mailara arte: 0,6 puntu. 
        b. HABEko B2 mailara arte: 0,8 puntu. 
        c. HABEko C2 mailara arte: 1 puntu. 

Hala, ematekoa den dirulaguntza honako formula honen emaitza izango da: (Ikastaroaren edo barnetegiaren kostua pertsonako edo familia unitateko x 2. Irizpidea x 3. Irizpidea). Ondoren lehenengo puntuan adierazitakoa ezarriz. 

Beti ere hartuko dira kontuan aipatutako muga ekonomikoak familia-unitate bakoitzerako, eta deialdi honetarako adierazitako 1.500,00 euroko aurrekontu-muga.

Seigarrena.-Dokumentazioa. 
1. Dirulaguntza jasotzeko eskaerak behar bezala beteta aurkeztuko dira deialdi honen I. Eranskineko eskabide-eredu ofizialean. Deialdia interesatuei entregatuko zaie Sestaoko Udaleko Euskara Arloaren bulegoetan (Sestaoko Las Llanas Zumarkaleko 4. zenbakian, Castaños eraikineko hirugarren solairuan).  

2. Eskaerarekin batera dokumentazio hau aurkeztu beharko da: 

a) Nortasun Agiri Nazionalaren fotokopia, eta, horrelakorik izan ezean, Familia Liburuarena.

b) Hartzekodunaren fitxa, behar bezala beteta, dagokion dirulaguntza ordaintzeko (deialdi honen III. Eranskinean zehaztutako ereduarekin bat). Bakarrik dirulaguntza lehenengo aldiz eskatzen bada edo aurreko diru-laguntzen eskaerekiko aldaketak badaude osatuko da.

c) Gizarte Segurantzaren Diruzaintza Orokorraren ziurtagiriak, bai eta eskatzaileak –izan pertsona fisikoa nahiz juridikoa– helbide fiskala duen Lurralde Historikoko Foru Ogasunarenak ere, non adierazten den eskatzaileak egunean dauzkala erakunde horiekin dituen betebeharrak. Aipatutako ziurtagirien datak deialdi hau “Bizkaiko Aldizkari Ofizial”ean argitaratu eta gerokoa izan beharko du.

d) Deklarazio bat non adierazten duen ez duela, izaera bereko beste laguntza –diruzko nahiz bestelako– batzuen testuinguruan, dirua itzultzeko inolako prozeduraren edo zigorren pean (deialdi honen II. Eranskinean xedatutako ereduarekin bat).

e) Deklarazio bat non adierazten duen ez duela dirulaguntzak lortzeko debekurik jaso diru-laguntzei buruzko azaroaren 17ko 38/2003 Lege Orokorraren 13. artikuluan xedatutakoaren arabera (deialdi honen II. Eranskinean xedatutako ereduarekin bat).

 f) Deklarazio bat non adierazten duen ez duela jaso zigor administratibo edo penalik sexu-bereizkeria egiteagatik, ez eta debekurik ere diruzko edo bestelako laguntzak jasotzeko deialdietara aurkezteko, otsailaren 18ko 4/2005 Legea, emakumeen eta gizonen arteko berdintasunerakoa, dela medio (deialdi honen II. Eranskinean xedatutako ereduarekin bat).
g) Deklarazio bat no eskatzaileak adierazten duen ez duela inolako irabazi-asmorik dirulaguntzarekin lotutako jarduera edo proiektua gauzatzeko orduan (deialdi honen II. Eranskinean xedatutako ereduarekin bat). 
3. Sestaoko Udalak dagoeneko jaso badu baldintza honen 2. puntuko a) atalean aipatutako dokumentuetarik bat, eta hura aurkeztu zen unetik bost urte baino gehiago igaro ez badira edo aldaketarik egin ez bada, eskatzaileak ez du berriz aurkeztu beharko. Hala eta guztiz ere, halakoetan, eskatzaileak berariaz adierazi beharko du dokumentuen aurkezte-data eta zein prozeduratarako aurkeztu ziren, eta aldaketarik ez dutela izan aditzera eman. 


Zazpigarrena.-Eskaerak eta epeak
1. Eskaerak, eskatutako dokumentazioarekin batera, Sestaoko Udaleko Erregistro Orokorrean aurkeztuko dira, Udaletxean (Kasko Plaza, z/g, Sestao) astelehenetik ostiralera, 9:00etatik 14:00etara bitartean. 


2. Eskatzaileak eskabidea izenpetuko du.

3. Eskabideak aurkezteko epea hogeita hamar (30) egun naturalekoa izango da, deialdi hau “Bizkaiko Aldizkari Ofizial”aren laburpenean argitaratzen denetik kontatzen hasita.  . 

4. Epez kanpo aurkezten diren eskabideak ez dira onartuko, eta izapideak bertan amaituko dira. Hala adieraziko da deialdi honi dagozkion dirulaguntzak emateko prozeduraren ebazpenean.

5. Eskaerak aurkeztean, oso-osorik eta berariaz onartzen dira deialdi honetan eta Sestaoko Udalak dirulaguntzak emateko Araudian adierazten diren baldintzak.


6.- Eskabideak behar bezala beteta ez badaude, edo ez badakarte nahitaezkoa den dokumentazioa, eskatzaileari eskatuko zaio hamar laneguneko epean okerra zuzentzeko edo nahitaezko dokumentuak aurkezteko, eta adieraziko zaio ezen, hala ez egitera, eskaerari uko egin diola ulertuko dela. Uko-egite hori berariaz adieraziko da deialdi honi dagozkion dirulaguntzak emateko prozeduraren ebazpenean.
 

Zortzigarrena.-Izapideak, ebazpena eta errekurtsoak
1. Sestaoko Udaleko Hezkuntza, Kultura eta Kirol Atalburutzak izapidetuko ditu eskabideak. 

2. Eskaerak jasotzen direnean, aipatutako Atalburutzak pertsona eskatzaileek deialdian eskatutako dokumentazio guztia aurkeztu dutela egiaztatuko du. Baldin gertatuko balitz Udal Ordenantzak, Sestaoko Udalaren dirulaguntzak arautzen dituenak, 8. artikuluko 6. atalean aurreikusitako kasuetarik bat, eskatzaileari eskatuko zaio hamar laneguneko epean okerra zuzentzeko edo nahitaezko dokumentazioa aurkezteko, eta adieraziko zaio ezen, hala ez egitera, eskaerari uko egin diola ulertuko dela.

Era berean, aurkeztutako jarduerak eta proiektuak behar bezala baloratzeko, Udaleko Euskara Arloak egokitzat jotzen dituen argibide guztiak eskatu ahalko dizkie eskatzaileei, haien eskabidean adierazitako baldintzak hobe ezagutzeko helburuarekin. 

Udaleko Euskara Teknikariak, adierazitako jardunbideak amaitutakoan, jarduneko dirulaguntza deialdiari dagokion  ebaluazioaren txostena eta behin-behineko proposamena burutuko ditu. 

Aipatutako jardunbideak amaituta, Atalburutzak txosten bat egingo du, deialdian parte hartu duten 16 urtetik gorako pertsona fisikoei eta familiei eta diru-laguntzekin lotutako jarduera edo proiektuei dagokienez, behin-behineko ebazpen-proposamena egiteko. Txostenean adieraziko da ea 16 urtetik gorako pertsona fisikoek eta familiek eta jarduerek betetzen dituzten dirulaguntzak jasotzeko baldintzak, eta, hala dagokionean, zer dirulaguntza emango den deialdiaren Oinarriak eta Ordenantza hau betetzeko.   

3. Behin-behineko ebazpen-proposamena egin ondoren, Euskara arloko Informazio Batzordeak behin betiko ebazpen-proposamena egingo dio organo emaileari; baliteke proposamena Atalburutzak egindako txostenarekin bat etortzea edo ez; nolanahi ere, proposamenak arrazoituta egon beharko du, eta bat etorri beharko du deialdian zehaztutako baldintza eta irizpideekin.
jokin
 
4.- Tokiko Gobernu Batzordeak, behin ikusirik aipatu organo kolegiatuak egindako behin betiko ebazpen-proposamena, prozedura ebatziko du, dela behin betiko ebazpen-proposamenarekin bat eginez, dela hartatik aldenduz. Nolanahi ere, bigarren kasuan, arrazoiak eman beharko ditu, eta ebazpena justifikatu, beti ere aplikatuz deialdi honetan eta Sestaoko Udalaren dirulaguntzak arautzeko Udal Ordenantzan xedatutako irizpideak.

Prozedura-ebazpenean eskatzaile bakoitzari emandako dirulaguntza adieraziko da, baita zein baldintzatan emango zaion ere (hala nola diruz lagundutako jarduerak, dirulaguntzen ehunekoak eta gehieneko zenbatekoak, jarduerak gauzatzeko epea, gauzatzea justifikatzeko modua eta epea, aurkeztu beharreko dokumentazioa, etab).  Ebazpenean, halaber, gaitzetsitako eskabideak eta uko egindakoak azalduko dira, horretarako arrazoiekin. 

5. Dirulaguntzak gaitzetsiko dira baldin eta eskatzaileek, edo dirulaguntzarekin lotutako jarduerek edo proiektuek, ez badituzte betetzen deialdian xedatutako baldintzak. Era berean, dirulaguntzak gaitzetsiko dira dagozkien sailetan kreditu erabilgarriak agortzen badira.

 6. Dirulaguntza eman edo ukatzen duen ebazpena jakinaraziko zaie eskatzaileei, eta beraren kontra jar daitezkeen errekurtsoak adieraziko ditu.
 
Ebazpen hori Sestaoko Udaleko iragarki-taulan egongo da ikusgai hilabetez, “Bizkaiko Aldizkari Ofizialean” behin argitaratuta deialdiaren dirulaguntzak emateko prozeduraren ebazpenari dagokion laburpena eta ebazpena ikusgai jarriko den tokia.  Dirulaguntzei buruzko Lege Orokorrak 18.3. artikuluan aipatutako kasuetan, ez da beharrezkoa izango Bizkaiko Aldizkari Ofizialean argitaratzea, eta Udaleko iragarki-taulan ikusgai jartzen den informazioan errespetatu egingo da maiatzaren 5eko 1/1982 Lege Organikoak, Ohorerako, Norberaren eta Familiaren Intimitaterako, eta Norberaren Irudirako Eskubidearen Babes Zibilari buruzkoa, xedatutakoa. 

 7. Ulertuko da onuradunek eman zaizkien dirulaguntzak onartu dituztela non eta, hamar lanegunetako epean –dirulaguntzak eman zaizkiela adierazten duen erabakia jaso eta hurrengo egunetik hasita–, Sestaoko Udalari ez dioten idatziz komunikatzen dirulaguntzari uko egin diotela. 

Bederatzigarrena.-Onuradunen betebeharrak
1. Diru-laguntzen onuradunek betebehar hauek izango dituzte:
 
a) Deialdi honetako arauak zehatz-mehatz betetzea, bai eta dirulaguntzak ematen dituen udal-ebazpenean xedatuko diren gainerako baldintzak ere. 
b) Dirulaguntza zertarako eman den, horretara bideratzea.
 
c) Matrikularen kopia aurkeztea.

d) Beste edozein erakunde publiko edo pribatuk emandako dirulaguntzak edo laguntza ekonomikoak lortuz gero, baldin Sestaoko Udalak diruz lagundutako jarduera berdina egiteko badira, horren berri Sestaoko Udalari ematea. Diruzko edo bestelako laguntza eskuratu bezain laster, horren berri emango da; jakinarazpenean, adieraziko dira entitate emailea eta jasoko den zenbatekoa. 

e) Diru-laguntzen onuradunek, barnetegiko ikastaroa egingo ez balute, Udal Diruzaintzan sartu beharko dute jaso duten dirulaguntzaren zenbatekoa, egin ez duten jarduera programatuta zegoen egunetik hilabeteko epean.

Era berean, diru-laguntzen onuradunek, baldin eta, behin diruz lagundutako jarduera burututa, egindako gastua txikiagoa bada dirulaguntzan jasotako zenbatekoa baino, Udal Diruzaintzan sartu beharko dute diruz lagundutako gastuari aplikatu ez zaion zenbatekoa, jarduera amaitu eta hilabeteko epean.

 Hori guztia diruz lagundutako gastuak justifikatzeko dokumentazioa aurkezteko epe orokorra gorabehera.


Hamargarrena.-Justifikazioa 
1. Behin dirulaguntzari lotutako jarduera edo proiektua amaitzen denean, onuradunak dokumentu-justifikazioa aurkeztu beharko du, dirulaguntza behar bezala erabili dela egiaztatzeko. 

2. Hau da justifikazio gisa aurkeztu beharreko dokumentazioa:

a) Jatorrizko faktura, barnetegiko egonaldia edo trinkoa antolatu duen Euskaltegiak egina.

Onuradunak berekin gorde beharko balitu aurkezteko dituen jatorrizko justifikazio-dokumentuak, horren arrazoia idatziz adieraziko du dokumentuak, fotokopiekin batera, aurkeztean. Udal-zerbitzuek dokumentuok erkatu ondoren, jatorrizkoak zigilatuko ditu Sestaoko Udalak, eta jasota utziko da gastu horiek Udal honek diruz lagundu dituela. Ondoren, onuradunari itzuliko zaizkio.

 b) Euskaltegiaren egiaztagiria aurkeztu beharko da. Bertan, jasota geratuko da onuraduna trinko batean edo barnetegian euskara ikasten ibili dela bakarrik edo familia-unitateko gainerako kideekin batera, eta eskatzen den gutxieneko probetxua erdietsi dutela.
 
c) Sestaoko Udalak beharrezkotzat jotzen duen dokumentazio guztia eskatu ahal izango die interesatuei, eskabidean adierazitakoa egia dela egiaztatuta gera dadin. 


d) Jarduerak, Sestaoko Udalaren diru-laguntzekin ez ezik, beste dirulaguntza batzuekin ere finantzatu direnean, justifikazioan zehatz-mehatz adierazi beharko dira zenbatekoa, jatorria, eta funts horiek nola erabili diren diruz lagundutako jardueran.

 3. Frogagiriek, ezinbestean, bat etorri beharko dute helburuak eta jarduerak gauzatzeko egin diren gastuekin, beti ere dirulaguntzaren eskaeran zehaztutakoari  jarraiki. Ez dira justifikazio gisa onartuko bestelako xedeak gauzatzeko egin diren gastuak. 

4. Gastuen egiaztagiriak justifikazio gisa onartuak izateko, eraman beharko dute dirulaguntza eman den denboraldiko data, hau da, 2023ko urtekoa.
 

5. Dirulaguntzak ematea ezartzen duen ebazpenean zehaztuko da zein epetan justifikatu beharko den dirulaguntzari eman zaion erabilera. 

Erabakitzen baldin bada aurkeztutako justifikazioa ez dela nahikoa, 10 eguneko epea emango da antzemandako akatsak zuzentzeko. 

Eskatutako zuzenketa egiten ez bada, dirulaguntzaren zenbatekoa egokitu egingo da behar bezala justifikatutako kopurura; ondorioz, kasuan-kasuan, dirulaguntzaren zati bat ordaindu edo itzuli beharko da.

Hamaikagarrena.-Beste baldintza batzuk
Lehenengoa.- Diru-laguntzen ordainketa, itzulketa, zehapen-araubidea eta deialdi honetan aurreikusi ez diren beste ezein alderdi dela eta, aplikagarria izango da dirulaguntzak izapidetu eta emateko prozedura arautzen duen Sestaoko Udalaren Araudiak xedatutakoa eta, halaber, Diru-laguntzei buruzko 38/2003 Lege Orokorrean aplikatzekoak diren aginduak. 

Bigarrena.- 2023ko irailaren 30era arte  euskara ikastaroak edo barnetegian egonaldiak egiteko dirulaguntza ekonomikoak honela kontsignatutako diru-sailaren kontura emango dira: 3350 programa, 48001 azpi-kontzeptua; esleipenak, gehienez, mila eta bostehun euroko (1.500,00 €) muga izango du.

Hirugarrena:  Deialdi honek hizpide dituen dirulaguntzak ematea etete baldintzapean geratzen da; hala, kreditu egoki eta nahikoa egon beharko da kreditu horretatik eratorritako betebeharrak dagokion ekitaldian finantzatzeko.

Sestaon, 2023ko urrian




--------------------


I. DOKUMENTAU ERANTSIA                                            SESTAOKO UDALARI DIRULAGUNTZA ESKATZEA, 2023ko IRAILAREN 30ERA ARTE  IKASTARO TRINKOAK EDO BARNETEGIAN EGONALDIAK EGITEKO


1. IKASTARO TRINKOA EGIN EDO BARNETEGIRA JOANGO DEN PERTSONAREN EDO FAMILIA UNITATEKO KIDEEN DATUAK

1.1.- Izena eta deiturak: …………………………..……………
………………………………………………..……………...........
1.2.- NAN / IFK: …………………………..……………………
1.3.-Helbidea:…………………………………………………….. 
…………………………..……………………………………….
1.3.-Telefonoa:…………………………
1.4.- Posta elektronikoa: ………………………


2.  IKASTAROAREN KOSTUAREN AURREKONTUA
- Noiztik noiz arte: ………………………………………….
…………………………..…………………
- Non: …………………………………………
- Egun edota gau kopurua: ……………………………….
- Maila (egingo dena): …………………………………….
- Kostua: …………………………………


3.  ESKABIDE HONEKIN AURKEZTEN DEN DOKUMENTAZIOA
(Zerrendatu eta erantsi dirulaguntza hauen deialdiaren seigarren baldintzan eskatutako dokumentazio guztia. Baldin eta eskatutako dokumentuetarik bat dagoeneko entregatu bazaio Sestaoko Udalari, eta hura aurkeztu zen unetik ez badira igaro bost urte baino gehiago, edo ez bada aldaketarik egin, eskatzaileak ez du berriro aurkeztu beharko. Hala eta guztiz ere, halakoetan, eskatzaileak berariaz adierazi beharko du dokumentuen aurkezte-data eta zein prozeduratarako aurkeztu ziren, eta aldaketarik ez dutela izan aditzera eman). 


..........................n, ................... ko ............aren ....(e)an.

Izp.: …………………………….. Jauna/Andrea  









II. DOKUMENTU ERANTSIA                                                ESKATZAILEAK DIRULAGUNTZA LORTZEKO DEBEKURIK EZ DUELA ADIERAZTEKO DEKLARAZIOAREN EREDUA

Nik, …………………………………………………………..
………………….……………………………………..……… jaunak/andreak, …………………..……. NAN zenbakia daukadan honek (2023ko irailaren 30era arte ikastaroetan edo barnetegietan euskara ikasteko egonaldiak egiteko dirulaguntzak eskatzeko Sestaoko Udalaren aurrean aurkeztu dudan dokumentazioak egiaztatzen duenez), 

ADIERAZTEN DUT ezen, une honetan, ez dagoela pertsonarik ezta familia-unitateko ezein kiderik, Sestaoko Udalaren aurrean eskatzen ari den laguntzaren izaera bereko beste laguntza –diruzko nahiz bestelako– batzuen testuinguruan, dirua itzultzeko inolako prozeduraren edo zigorren pean; dirulaguntzak lortzeko, ez duela Dirulaguntzei buruzko azaroaren 17ko 38/2003 Lege Orokorraren 13. artikuluan xedatzen diren debekuetatik bat ere; ez duela jaso zigor administratibo edo penalik sexu-bereizkeria egiteagatik, ez eta debekurik ere diruzko edo bestelako laguntzak jasotzeko deialdietara aurkezteko, otsailaren 18ko 4/2005 Legea, emakumeen eta gizonen arteko berdintasunerakoa, dela medio; eta ez duela inolako irabazi-asmorik Sestaoko Udalari eskatzen dion dirulaguntzarekin lotutako jarduera edo proiektua gauzatzeko orduan.

..........................n, ................... ko ............aren ....(e)an.

Izp.:  …………………………….. Jauna/Andrea  






III. DOKUMENTU ERANTSIA  / DOCUMENTO ADJUNTO III
ESKATZAILEAK BETE BEHARREKO DATUAK
DATOS A RELLENAR POR EL TERCERO
	ADI: Belztuta dauden atalak derrigorrezkoak dira, hauek bete gabe ez da fitxarik onartuko.

	ATENCION: Los datos oscurecidos son obligatorios, no se aceptaran fichas sin que estos sean rellenados

	Diligentzia: Behean sinatu duenak zehaztutako datuen erantzukizuna – hala datu orokorrena nola bankukoena – hartu du. Datuek ordainketak zein kontu eta FINANTZA ERAKUNDETAN egin behar diren adierazten dute, eta horrenbestez, Sestaoko Udalak ez du inolako erantzukizunik izango haietan gertatutako akats nahiz hutsegiteek eragindako ondorioetan.
	Diligencia: El abajo firmante se responsabiliza de los datos detallados, tanto generales como bancarios, que identifican la cuenta y la ENTIDAD FINANCIERA a través de las cuales se desean recibir los pagos que puedan corresponder, quedando el Ayuntamiento de Sestao exonerado de cualquier responsabilidad derivada de errores u omisiones en los mismos

	
IZEN-ABIZENAK /NOMBRE Y APELLIDOS	
	 NAN-IFK/DNI-CIF 	

HELBIDEA/DOMICILIO	
	

UDALERRIA/POBLACION	  P.K./C.P.	
E-MAILA 	 TEL.  	

TOKIA ETA DATA / LUGAR Y FECHA	 

ESKATZAILEAREN SINADURA ETA ZIGILUA 
FIRMA Y SELLO DEL TERCERO





BANKU-ERAKUNDEAK BETE BEHARREKO DATUAK
DATOS A RELLENAR POR EL BANCO
	Arestian izendatutako pertsona hurrengo banku-kontuaren titularra dela ziurtatzen dugu:
	Certificamos que la persona arriba referenciada es titular de la siguiente cuenta bancaria:

	
ERAKUNDEA/ENTIDAD	BIC KODEA/CODIGO(8-11)	
IBAN(24-34) 	

TOKIA ETA DATA / LUGAR Y FECHA	

BANKU-ERAKUNDEAREN SINADURA ETA ZIGILUA 
FIRMA Y SELLO DE LA ENTIDAD BANCARIA






	Agiri honi lotu zehar zaizkio, kasuan kasu, honako hauen kopiak:
- NORTASUN AGIRI NAZIONALA (N.A.N.)
- IDENTIFIKAZIO FISKALEKO KODEAREN EGIAZTATZEKO AGIRIA (I.F.K.)
- BIZILEKU BAIMENA
- ATZERRITARRAREN IDENTIFIKAZIO ZENBAKIA (A.I.Z.) eta PASAPORTEA
	Es imprescindible acompañar a este impreso, según proceda, copia de:

- DOCUMENTO NACIONAL DE IDENTIDAD (D.N.I.)
- TARJETA ACREDITATIVA DE NUMERO DE IDENTIFICACION FISCAL (N.I.F.)
- PERMISO DE RESIDENCIA
- NUMERO  DE  IDENTIDAD  DE  EXTRANJERO  (N.I.E.)  y  PASAPORTE



	Sestaon, 2023ko urrian.- Alkatea, Ainhoa Basabe Meléndez
	En Sestao, octubre de 2023.- La alcaldesa, Ainhoa Basabe Meléndez

